**Αρχαία Ελληνικά**

**Εξάσκηση στο Συντακτικό**

**A’ Λυκείου**

**Ονοματεπώνυμο…………………….**

**Ημερομηνία.......................................**

**Επιμέλεια: Κοσμά Νίκη, Φιλόλογος MSc**

**Δευτερεύουσες επιρρηματικές τελικές προτάσεις**

Οι τελικές προτάσεις είναι οι δευτερεύουσες επιρρηματικές προτάσεις που δηλώνουν το τελικό αίτιο, το σκοπό, στον οποίο αποβλέπει το υποκείμενο του ρήματος ή άλλου ρηματικού τύπου, από τον οποίο εξαρτώνται. Είναι προτάσεις επιθυμίας και δέχονται την άρνηση μή.

**Εξάρτηση**

Οι τελικές προτάσεις εξαρτώνται από ρήματα:

α. **κίνησης** (ἔρχομαι, πορεύομαι, φεύγω, ἥκω κ.λ.π.)

π.χ. Θράσυλλος Ἀθήνας ἔπλευσεν, ἵνα αἰτήσειε ναῦς.

β. **σκόπιμης ενέργειας** (πράττω, καλῶ, συλλέγω, πληρῶ κ.λ.π.)

π.χ. Καὶ οὗτοι, μετιόντες ἕκαστον τῶν πολιτῶν, ἔπρασσον, ὅπως ἀποστήσωσι τὴν πόλιν Ἀθηναίων.

**Εισαγωγή**

Οι τελικές προτάσεις εισάγονται με τους τελικούς συνδέσμους:

α. **ἵνα** ή **ἵνα μὴ** (: για να ή για να μη)

π.χ. Ἐψηφίσασθε τοὺς φυλάρχους ἀπενεγκεῖν τοὺς ἵππεύσαντας ἵνα τὰς καταστάσεις ἀναπράξητε παρ’ αὐτῶν.

β. **ὡς** ή **ὡς μὴ** (:για να ή για να μη)

π.χ. Πῶς οὖν οὐ φυλάξασθαι χρὴ εἰδότας αὐτοῦ τὰς μεταβολάς, ὡς μὴ καὶ ἡμᾶς ταὐτὸ δυνασθῇ ποιῆσαι;

γ. **ὅπως** ή **ὅπως μὴ** (:για να ή για να μη)

π.χ. Ἐκάλεσέ τις αὐτὸν τῶν ὑπηρετῶν, ὅπως ἴδοι τὰ ἱερὰ ἐξῃρημένα.

**Εκφορά**

Οι τελικές προτάσεις εκφέρονται με τις εγκλίσεις των προτάσεων κρίσεως:

α. **Υποτακτική**, όταν δηλώνει σκοπό προσδοκώμενο με βεβαιότητα.

π.χ. Βασιλεὺς αἱρεῖται οὐχ ἵνα ἑαυτοῦ καλῶς ἐπιμελῆται, ἀλλ' ἵνα καὶ οἱ ἑλόμενοι δι' αὐτὸν εὖ πράττωσι.  
  
β. **Ευκτική του πλαγίου λόγου** (ευκτική όλων των χρόνων), αντί της υποτακτικής, όταν το ρήμα της πρότασης από την οποία εξαρτάται η τελική βρίσκεται σε ιστορικό χρόνο. Ο σκοπός της τελικής πρότασης παρουσιάζεται ως υποκειμενικός και αβέβαιος στο παρελθόν.

π.χ. Καμβύσης τὸν Κῦρον ἐπεκάλει, ὅπως τὰ ἐν Πέρσαις ἐπιχώρια ἐπιτελοίη.

γ. **Υποτακτική** + **ἂν** (**αοριστολογικό**), όταν δηλώνει σκοπό προσδοκώμενο υπό προϋπόθεση μόνο όταν εισάγονται με τους συνδέσμους ὅπως και ὡς.

π.χ. Γύμναζε σεαυτὸν πόνοις ἐκουσίοις, ὅπως ἂν δύνῃ καὶ τοὺς ἀκουσίους ὑπομένειν.

δ. **Οριστική Ιστορικού Χρόνου**, όταν δηλώνει σκοπό ανεκπλήρωτο.

π.χ. Ἐβουλόμην δ’ ἂν Σίμωνα τὴν αὐτὴν γνώμην ἐμοὶ ἔχειν, ἵνα ῥᾳδίως ἔγνωτε τὰ δίκαια.

ε. **Οριστική Μέλλοντα**, όταν δηλώνει βέβαιο σκοπό.

π.χ. Συμπράττουσι ὅπως μεγίστην δόξαν ἕξουσι.

στ. **Δυνητική Οριστική** (σπαν.), όταν δηλώνει σκοπό μη πραγματικό.

π.χ. Τόν γε πράττοντα τί δίκαιον οὐ προσῆκεν ἀπορεῖν, ἀλλ’ εὐθὺς λέγειν, ἵνα μᾶλλον ἂν ἐπιστεύετο.

ζ. **Δυνητική Ευκτική** (σπαν.), δηλώνει σκοπό δυνατό στο παρόν – μέλλον(λανθάνει υπόθεση).

π.χ. Ἐδίδου βοῦς, ὅπως ἂν θύσαντες ἐστιῷντο.

η. **Ευκτική** (χωρίς εξάρτηση από ιστορικό χρόνο):

1. λόγω έλξης προς προηγούμενη ευκτική.

π.χ. Βασιλεὺς περὶ παντὸς ἂν ποιήσαιτο ἀπολέσαι ἡμᾶς ἵνα καὶ τοῖς ἄλλοιςἝλλησι φόβος εἴη.

1. όταν ο σκοπός εμφανίζεται ως απλή σκέψη του λέγοντος.

π.χ. Ἴσως δέ που ἀποσκάπτει, ὡς ἄπόρος εἴη ἡ ὁδός.

**Προσοχή**

*!!! Συχνά μετά από ιστορικό χρόνο η τελική πρόταση εκφέρεται με υποτακτική και όχι ευκτική του πλαγίου λόγου, είτε γιατί το ρήμα εξάρτησης είναι γνωμικός αόριστος (δηλαδή αόριστος με σημασία ενεστώτα), είτε γιατί ο σκοπός της δευτερεύουσας έχει ισχύ και στο παρόν. Επίσης, η εναλλαγή υποτακτικής και ευκτικής του πλαγίου λόγου δηλώνει βέβαιο (υποτακτική) και αβέβαιο (ευκτική) γεγονός.*

*!!! Η ευκτική του πλαγίου λόγου των τελικών προτάσεων αντιστοιχεί σε υποτακτική ανάλογου χρόνου.*

**Συντακτικός ρόλος**

Η τελική πρόταση μπορεί να λειτουργεί ως:

α. **Επιρρηματικός προσδιορισμός του σκοπού** στο ρήμα ή σε άλλο ρηματικό τύπο (συνήθως της κύριας πρότασης) από το οποίο εξαρτάται.

π.χ. Σόλων ἀπεδήμησεν, ἵνα μή τινα τῶν νόμων οἱ Ἀθηναῖοι λύσαιεν.

β. **Επεξήγηση** σε **εμπρόθετο προσδιορισμό του σκοπού**, ο οποίος προηγείται της τελικής πρότασης, και κυρίως στα «διὰτοῦτο», «τούτου ἕνεκα».

π.χ. Τούτου ἕνεκα ταῦτα ἐποίησεν, ἵνα δοκῇ ἀγαθὸς εἶναι.

**Εξάσκηση**

**Α. Να αναγνωρίσετε πλήρως τις δευτερεύουσες προτάσεις.**

1. Ἄκουσον, ὡς ἂν μάθῃς.

…………………………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………

2. Κῦρος ᾤετο φίλων δεῖσθαι, ὡς συνεργοὺς ἔχοι.

…………………………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………

3. Ἐπεμελεῖτο, ὅπως μήτε ἄσιτοι μήτε ἄποτοι ἔσοιντο.

…………………………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………

4. Ἐκκλησίαν τούτου ἕνεκα ξυνήγαγον, ὅπως ὑπομνήσω υμῖν [...].

…………………………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………

5. Ἵνα τοίνυν μὴ τοῦτ’ ἐμποδὼν γένηται τῷ Θηβαίους γενέσθαι μικρούς, τὰς μὲν Θεσπίας καὶ τὸν Ὀρχομενὸν καὶ τὰς Πλαταιὰς κατοικίζεσθαι φῶμεν δεῖν.

…………………………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………

6. Ἀβροκόμας προϊὼν κατέκαυσεν [πλοῖα], ἵνα μὴ Κῦρος διαβῇ.

…………………………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………

**Β. Να τρέψετε τις τελικές μετοχές σε δευτερεύουσες επιρρηματικές τελικές προτάσεις.**

1. Μεμνῆσθαι χρὴ ὅτι οὐ νομοθετήσοντες ἥκετε, ἀλλὰ κατὰ τοὺς κειμένους νόμους ψηφιούμενοι, οὐδὲ τοὺς ἀδικοῦντας ἐλεήσοντες, ἀλλὰ πολὺ μᾶλλον αὐτοῖς ὀργιούμενοι καὶ ὅλῃ τῇ πόλει βοηθήσοντες.

……………………………………………………………………………………………………….

2. Δερκυλίδας ὁ Λακεδαιμόνιος ἀφικνεῖται ἄρξων τοῦ στρατεύματος.

……………………………………………………………………………………………………….

3. Θίμβρων ἐπεὶ οὐκ ἐδύνατο ἑλεῖν Λάρισαν ὑπόνομον ὤρρυττεν ἀφαιρεσόμενος τὸ ὕδωρ αὐτῶν.

……………………………………………………………………………………………………….

4. Κλέαρχος διέβη παρὰ τὸν Φαρνάβαζον μισθὸν ληψόμενος.

……………………………………………………………………………………………………….

5. Περὶ ὧν ὀκνοῦσιν οἱ πρεσβύτεροι λέγειν, περὶ τούτων νεώτερος ὢν παρελήλυθα συμβουλεύσων.

……………………………………………………………………………………………………….

**Αρχαία Ελληνικά**

**Εξάσκηση στο Συντακτικό**

**A’ Λυκείου**

**Ονοματεπώνυμο…………………….**

**Ημερομηνία.......................................**

**Επιμέλεια: Κοσμά Νίκη, Φιλόλογος MSc**

**Δευτερεύουσες επιρρηματικές αιτιολογικές προτάσεις**

Οι δευτερεύουσες επιρρηματικές αιτιολογικές προτάσεις αιτιολογούν το νόημα της προσδιοριζόμενης (συνήθως κύριας) πρότασης. Είναι προτάσεις κρίσεως και δέχονται άρνηση **οὐ**.

**Εξάρτηση**

Οι αιτιολογικές προτάσεις εξαρτώνται από ρήματα και απρόσωπες εκφράσεις:

α. **ψυχικού πάθους**, όπως: φοβοῦμαι, θαυμάζω (= απορώ), ἥδομαι, αἰσχύνομαι, ἀγανακτῶ, δεινόν ἐστιν κ.ά.

π.χ. Ἀγανακτῶ, ὦ βουλή, ὅτι ἀναγκασθήσομαι περί τοιούτων πραγμάτων εἰπεῖν.

Δεινὸν ἐστι ὅτι ταῦτα ποιεῖτε.

β. **δικανικά**: αιτιῶμαι (= κατηγορώ), καταψηφίζομαι (= καταδικάζω), επιτιμῶ κ.α.

π.χ. Ἴσως ἂν οὖν τις ἐπιτιμήσειέν μοι, ὡς οὐκ ἐπαινῶ τοὺς ἄνδρας.

**Εισαγωγή**

Οι αιτιολογικές προτάσεις εισάγονται με τους αιτιολογικούς συνδέσμους:

α. **ὅτι**, όταν δηλώνουν αντικειμενική ή πραγματική αιτία και εξαρτώνται από ρήματα ψυχικού πάθους.  
π.χ. Χαίρω ὅτι εὐδοκιμεῖς.  
  
β. **ὡς**, όταν δηλώνουν υποκειμενική αιτία.  
π.χ. Ὡς δ’ οὐκ ἐπείθοντο, οἱ μὲν Κερκυραῖοι ἐπολιόρκουν τὴν πόλιν.

γ. **διότι**, **ἐπεὶ**, **ἐπειδὴ**.  
π.χ. Ἀθηναῖοι ἐνόμιζον λελύσθαι τὰς σπονδάς, διότι ἐς χεῖρας ἦλθον.

Οἱ δὲ Ἐπιδάμνιοι, ἐπειδὴ ἐπιέζοντο, πέμπουσι πρέσβεις ἐς τὴνΚέρκυραν.

δ. με τους χρονικούς συνδέσμους **ὅτε**, **ὁπότε** (= αφού) όταν δηλώνουν γνωστή αιτιολογία.  
π.χ. Ὅτε τοίνυν οὕτως ἔχει, προσήκει προθύμως ἐθέλειν ἀκούειν.

**Εκφορά**

Οι αιτιολογικές προτάσεις εκφέρονται με τις εγκλίσεις των προτάσεων κρίσεως:

α. **Οριστική**, δηλώνει πραγματικό αίτιο.  
π.χ. Ἀριαῖος ἐτύγχανεν ἐφ’ ἁμάξης πορευόμενος, διότι ἐτέτρωτο.

β. **Δυνητική Οριστική**, δηλώνει αίτιο δυνατό στο παρελθόν ή μη πραγματικό.  
π.χ. Δέομαι οὖν σου παραμεῖναι ἡμῖν, ὡς ἐγὼ οὐδ’ ἂν ἑνὸς ἥδιον ἀκούσαιμι ἢ σοῦ.

γ. **Δυνητική Ευκτική**, δηλώνει αίτιο δυνατό στο παρόν – μέλλον.  
π.χ. Τοὺς δ’ ἀπαιδεύτους ἀρετῆς θαυμάζοιμι ἄν, εἴ τι πλέον ἄν ὠφελήσειε λόγος.

δ. **Ευκτική** του **Πλαγίου Λόγου**, όταν εξαρτάται από ρήμα ιστορικού χρόνου, δηλώνει αβέβαιο αίτιο ή υποκειμενική γνώμη.  
π.χ. Ἐμίσει εἴ τις εὐεργετούμενος ἀχάριστος φαίνοιτο.

**Συντακτικός ρόλος**

Η αιτιολογική πρόταση μπορεί να λειτουργεί ως:

α. **Επιρρηματικός προσδιορισμός της αιτίας** στο ρήμα εξάρτησης.

π.χ. Θαυμάζω τούτους εἴ τι πράξειαν ἄν τῶν δεόντων.

β. **Επεξήγηση σε εμπρόθετο προσδιορισμό της αιτίας** που βρίσκεται στην κύρια πρόταση (διὰ τοῦτο, διὰ ταῦτα, ἕνεκα τούτου κ.λ.π.)

π.χ. Ἤδη δὲ ᾐσθόμην, ὦ βουλή, άχθομένων τινῶν μοι καὶ διὰ ταῦτα, ὅτι νεώτερος ὤν ἐπεχείρησα λέγειν ἐν τῷ δήμῷ.

**Εξάσκηση**

**Να αναγνωρίσετε πλήρως τις δευτερεύουσες προτάσεις.**

1. Ἐπεὶ δὲ Λύσανδρος οὐκ ἀντανήγαγε, καὶ ἦν ὀψὲ τῆς ἡμέρας, ἀπέπλευσαν πάλιν εἰς τοὺς Αἰγὸς ποταμούς.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

2. Σε ἐρωτῶ διὰ τοῦτο, ὅτι ἄριστ΄ἄν μοι δοκεῖς εἰκάσαι…

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

3. Καὶ τὸν Περικλέα ἐκάκιζονοἱ Ἀθηναῖοι, ὅτι στρατηγὸς ὤν οὐκ ἐπεξάγοι.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

4. Θαυμάζω δ’ ἔγωγε, εἰ μηδεὶς ὑμῶν μήτ’ ἐνθυμεῖται μήτ’ ὀργίζεται.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

5. Καὶ ἐνέπρησαν Κυλλήνην τὸ ἐπίνειον Ἠλείων, ὅτι παρέσχον Κορινθίοις ναῦς καὶ χρήματα.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Αρχαία Ελληνικά**

**Εξάσκηση στο Συντακτικό**

**Α’ Λυκείου**

**Ονοματεπώνυμο…………………….**

**Ημερομηνία.......................................**

**Επιμέλεια: Κοσμά Νίκη, Φιλόλογος MSc**

**Δευτερεύουσες επιρρηματικές χρονικές προτάσεις**

Οι δευτερεύουσες επιρρηματικές χρονικές προτάσεις προσδιορίζουν χρονικά το περιεχόμενο της προσδιοριζόμενης (συνήθως κύριας) πρότασης και δέχονται άρνηση **οὐ** ή **μή**.

**Εισαγωγή**

Οι χρονικές προτάσεις εισάγονται ακολούθως:

α. **Όταν δηλώνουν το προτερόχρονο**,

* **με τους χρονικούς συνδέσμους και τις χρονικές εκφράσεις**: ὡς, ἐπεί, ἐπειδή, πρὶν (+ έγκλιση) και ἐπεὶ πρῶτον, ἐπεὶ τάχιστα κ.ά.,
* **με τις εμπρόθετες** αναφορικές εκφράσεις: *ἐξ οὗ, ἐξ ὅτου, ἀφοὗ, ἀφὅτου*.

π.χ. Οἱ δὲ πολέμιοι ἐπεὶ ᾔσθοντο τὸ ὄρος ἐχόμενον, ἐγρηγόρεσαν.

Οὐ πρότερον ἐπαύσαντο, πρὶν αὐτὸν ἐζημίωναν.

Φίλιππος, ἀφοὗ τὴν εἰρήνην ἐποιήσατο, οὐ μόνον ὑμᾶς, ἀλλὰ καὶ τοὺς ἄλλους ἀδικεῖ.

β. **Όταν δηλώνουν το σύγχρονο,**

* **με τους χρονικούς συνδέσμους:** ὅτε, ὁπότε, ἕως, ἔστε, ἄχρι, μέχρι, ἡνίκα, ὁπηνίκα,
* **με τα χρονικά επιρρήματα:** ὁσάκις, ὁποσάκις,
* **με εμπρόθετες** αναφορικές εκφράσεις ἐνᾧ, ἐν ὅσῳ.

π.χ. Ὁπότε αὐτοῖς τοῖς ἀναβᾶσι πολλὰ πράγματα παρεῖχον οἱ βάρβαροι πάλιν καταβαίνουσιν.

Ὁσάκις κεχορήγηκε, πᾶσι τοῖς χοροῖς νενίκηκε.

Ἐν ὅσῳ περιεκομίζοντο τὰς ναῦς, Κερκυραῖοι …. (ἀπέκτεινον).

γ. **Όταν δηλώνουν το υστερόχρονο,**

* **με τους χρονικούς συνδέσμους:** ἕως, ἔστε, ἄχρι, μέχρι, πρὶν + απαρέμφατο,
* **με εμπρόθετες** αναφορικές εκφράσεις μέχρι: οὗ, μέχρι ὅτου, ἄχρι οὗ, ἕως οὗ.

π.χ. Ταῦτα ἐποίησεν, πρὶν ἀκοῦσαι περὶ τῆς βουλῆς.

(Οἱ Κερκυραῖοι) ἐπεκράτουν τῆς θαλάσσης … μέχρι οὗ ἐστρατοπεδεύοντο ἐπὶ Ἀκτὶῳ.

δ. **με χρονικό σύνδεσμο + ἄν (αοριστολογικό): ὅταν, ὁπόταν, ἐπάν, ἐπήν, ἐπειδάν, πρὶν ἄν, μέχρι ἄν, ἕως ἄν, ἡνίκα ἄν.**

***Τότε οι χρονικές προτάσεις σχηματίζουν μαζί με την κύρια πρόταση υποθετικό λόγο.***  
π.χ. Ὅταν μὲν εἰδῶ τοὺς ἐφόρους διαδεδωκότας τοῖς πλείστου ἀξίοις τὰ κράτιστα, ἐπαινῶ.

**Εκφορά**

Οι χρονικές προτάσεις εκφέρονται με τις εγκλίσεις των προτάσεων κρίσεως:

α. **Οριστική**, όταν δηλώνουν το πραγματικό γεγονός.  
π.χ. Ἐπεὶ ὄρθρος ἦν, Λύσανδρος ἐσήμανεν εἰσβαίνειν εἰς τὰς ναῦς.

β. **Υποτακτική** (και αοριστολογικό **ἄν**), όταν δηλώνουν το προσδοκώμενο ή το αόριστα επαναλαμβανόμενο.

γ. **Ευκτική**, όταν δηλώνουν αόριστη επανάληψη στο παρελθόν ή απλή σκέψη.

δ. **Ευκτική του πλαγίου λόγου** όταν εξαρτώνται από ρήμα ιστορικού χρόνου.  
π.χ. Σπονδὰς ἐποιήσαντο, ἕως ἀπαγγελθείη τὰ λεχθέντα εἰς Λακεδαίμονα.

**Συντακτικός ρόλος**

Η χρονική πρόταση λειτουργεί ως **επιρρηματικός προσδιορισμός** της χρόνου στο ρήμα της πρότασης, από την οποία εξαρτάται.

π.χ. Ἐπεὶ δὲ ὁ Κριτίας ταῦτα ἤκουσεν, ἀπῆλθεν.

**Χρονικοϋποθετικές προτάσεις**

**Α.** Οι χρονικές προτάσεις, που εκφέρονται με υποτακτική ή ευκτική είναι χρονικές-υποθετικές προτάσεις. **Αποτελούν την υπόθεση και η κύρια πρόταση την απόδοση και σχηματίζουν τους κάτωθι υποθετικούς λόγους**:

|  |  |  |  |  |
| --- | --- | --- | --- | --- |
| **Χρονική πρόταση**  **Υπόθεση** | | **Κύρια πρόταση**  **Απόδοση** |  | **Υποθετικός λόγος** |
| **Εισάγεται** | **Εκφέρεται** | **Εκφέρεται** |  | **Δηλώνει** |
| **ὅταν, ὁπόταν, ἐπάν, ἐπειδὰν** | **υποτακτική** | i) οριστική μέλλοντα (σπ. προστακτική)  ii) οριστική ενεστώτα ή γνωμικό αόριστο. | -> | i) προσδοκώμενο  ii) αόριστη επανάληψη στο παρόν ή στο μέλλον |
| **χρονικός σύνδεσμος** | **ευκτική** | iii) δυνητική ευκτική  iv) οριστική παρατατικού ή δυνητική οριστική αορίστου | -> | iii) απλή σκέψη του λέγοντος  iv) αόριστη επανάληψη στο παρελθόν |

**Παραδείγματα**

1. προσδοκώμενο: **Ἐπειδὰν ἔλθωσιν, ἕξομεν** τὰ ἐπιτήδεια.
2. αόριστη επανάληψη στο παρόν ή στο μέλλον: Ἡμεῖς **ἐπειδὰν πυθώμεθά** τι γιγνόμενον, τηνικαῦτα **θορυβούμεθα** καὶ **παρασκευαζόμεθα**.
3. απλή σκέψη του λέγοντος: **Ὁπότε βουληθείητε**, οὐ χαλεπῶς εἰρήνην **ἂν ποιήσαιτε**.
4. αόριστη επανάληψη στο παρελθόν: **Ἐπεὶ πλησιάζοιεν** οἱ ἵπποι, ταὐτὸν **ἐποίουν**.

**Β.** Μερικές φορές **περιέχεται υπόθεση και σε χρονικές προτάσεις,** που εκφέρονται με οριστική και σχηματίζουν με απόδοση την κύρια πρόταση τους κάτωθι υποθετικούς λόγους:

|  |  |  |  |  |
| --- | --- | --- | --- | --- |
| **Χρονική πρόταση**  **Υπόθεση** | | **Κύρια πρόταση**  **Απόδοση** |  | **Υποθετικός λόγος** |
| **Εισάγεται** | **Εκφέρεται** | **Εκφέρεται** |  | **Δηλώνει** |
| **χρονικός σύνδεσμος** | **Οριστική  Οριστική ιστορικού χρόνου** | i) κάθε έγκλιση  ii) δυνητική οριστική ιστορικού χρόνου | ->   -> | i) πραγματικό  ii) μη πραγματικό ή αντίθετο του πραγματικού |

**Παραδείγματα**

1. πραγματικό: **Ὁπότε** τις **λέγει** περὶ ἀρετῆς, οἱ παῖδες **ἤκουον**.
2. μη πραγματικό ή αντίθετο του πραγματικού: Οἱ δ΄ἄρχοντες ἐβασάνιζον ἂν **μέχρι οὗ αὐτοῖς ἐδόκει**.

**Η σύνταξη του χρονικού συνδέσμου «πρὶν»**

Ο **χρονικός σύνδεσμος «πρὶν»** συντάσσεται με έγκλιση, όταν η κύρια πρόταση είναι αρνητική και με **απαρέμφατο**, όταν η κύρια πρόταση είναι καταφατική.

Ειδικότερα:

α. **πρὶν + οριστική όταν δηλώνει το πραγματικό** (πρὶν: παρά αφού,έως ότου + οριστική). Δηλώνει το προτερόχρονο ως προς την πράξη της κύριας πρότασης.

π.χ. Καὶ οὐκ ἐξεβίβασεν ἐκ τῶν νεῶν πρότερον πρὶν αὗται ἧκον.

Ἡγούμην ἀνὴρ τῶν ἐκεῖ μέγιστος, πρίν μοι τύχη τάδε ἐπέστη.

β. **πρὶν + υποτακτική (με ή χωρίς ἂν αοριστολογικό)**, οπότε είναι χρονική υποθετική πρόταση και σχηματίζει υποθετικό λόγο που δηλώνει:

* To προσδοκώμενο, όταν η κύρια πρόταση εκφέρεται με οριστική μέλλοντα

π.χ. Μὴ ἀπέλθητε, πρὶν ἀκούσητε.

* Αόριστη επανάληψη στο παρόν ή στο μέλλον, όταν η κύρια πρόταση εκφέρεται με οριστική ενεστώτα ή γνωμικό αόριστο.

π.χ. Οὐδὲ [...] προορᾶτ' οὐδέν, πρὶν ἂν […] γιγνόμενόν τι πύθησθε.

γ. **πρὶν + ευκτική του πλαγίου λόγου** μετά από εξάρτηση από ρήμα ιστορικού χρόνου.

π.χ. Κῦρος ὑπέσχετο τοῖς Ἕλλησι μὴ πρόσθεν παύσεσθαι, πρὶν αὐτοὺς καταγάγοι οἴκαδε.

δ. **πρὶν + απαρέμφατο** (όταν η κύρια πρόταση είναι καταφατική). Δηλώνει το **υστερόχρονο** ως προς την πράξη της κύριας πρότασης. Το «πρὶν» με απαρέμφατο μεταφράζεται: **«προτού να», «πριν να» + υποτακτική.**

π.χ. Κλέων οὐ βουλόμενος μάχῃ διαγωνίσασθαι πρὶν οἱ καὶ τοὺς βοηθοὺς ἥκειν…

**Εξάσκηση**

**Να αναγνωρίσετε πλήρως τις δευτερεύουσες προτάσεις.**

1. Οἱ δὲ πολέμιοι οἱ ἐπὶ τῇ ὁδῷ ἐπειδὴ τὸ ἄνω ἑώρων ἡττώμενον, φεύγουσι.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

2. Ὅταν μὲν γὰρ πείθηται, λαμβάνει τι [ὧν δεῖται].

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

3. Ὁπότε [ὁ πόνος] ἐς τὴν καρδίαν στηρίξειεν, ἀνέστρεφεν αὐτήν.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

4. Ἐπεὶ δὲ ἧκε τετάρτῳ μηνί, ἀπήγγειλεν ἐν ἐκκλησίᾳ.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Αρχαία Ελληνικά**

**Εξάσκηση στο Συντακτικό**

**Α’ Λυκείου**

**Ονοματεπώνυμο…………………….**

**Ημερομηνία.......................................**

**Επιμέλεια: Κοσμά Νίκη, Φιλόλογος MSc**

**Δευτερεύουσες επιρρηματικές συμπερασματικές προτάσεις**

Οι δευτερεύουσες επιρρηματικές συμπερασματικές ή αποτελεσματικές προτάσεις δηλώνουν το συμπέρασμα ή το αποτέλεσμα που προκύπτει από την ενέργεια του ρήματος της πρότασης (συνήθως της κύριας), από την οποία εξαρτώνται. Δέχονται άρνηση **οὐ** ή **μή**.

**Εισαγωγή – Εκφορά**

Οι δευτερεύουσες επιρρηματικές συμπερασματικές ή αποτελεσματικές προτάσεις εισάγονται:

* με τους συμπερασματικούς συνδέσμους **«ὥστε», «ὡς»** και εκφέρονται: **με έγκλιση οριστική, δυνητική οριστική, δυνητική ευκτική, ευκτική του πλαγίου λόγου, ή απλή ευκτική** καθ’ έλξη και **με απαρέμφατο** *&*
* με τις εκφράσεις **«ἐφ’ ᾧ», «ἐφ’ ᾧτε»** και εκφέρονται με **απαρέμφατο και με οριστική Μέλλοντα**.

**α. «ὥστε», «ὡς» + έγκλιση**

**Οριστική**, όταν δηλώνει αποτέλεσμα πραγματικό.

π.χ. Ἐγὼ γάρ οὕτω σφόδρα ἐμαυτῷ πιστεύω, ὥστε ἐλπίζω.

**Δυνητική Οριστική**, όταν δηλώνει αποτέλεσμα δυνατό στο παρελθόν υπό προϋποθέσεις ή μη πραγματικό.

π.χ. Πάντες ὅπλα κατεσκεύαζον, ὥστε τὴν πόλιν ὄντως ἂν ἡγήσω πολέμου ἐργαστήριον.

**Δυνητική Ευκτική**, όταν δηλώνει αποτέλεσμα δυνατό στο παρόν - μέλλον υπό προϋποθέσεις.

π.χ. Πλοῖα δ’ ὑμῖν πάρεστιν, ὥστε ἐξαίφνης ἂν ἐπιπέσοιτε.

**Ευκτική του Πλαγίου Λόγου**, όταν εξαρτάται από ρήμα ιστορικού χρόνου και δηλώνει αποτέλεσμα που βασίζεται σε υποκειμενική γνώμη.

π.χ. Ἀλλὰ οὐκ ἐδίδαξεν, ὥστε ἡμᾶς αὐτοὺς δέοι τοὺς τε ἀγαθοὺς καὶ τοὺς κακοὺς κρίνειν.

**Απλή ευκτική καθ’ έλξη** από προηγούμενη ευκτική.

π.χ. Εἰ τις χρῷτο τῷ ἀργυρίῳ, ὥστε πριάμενός τι διὰ τοῦτο κάκιον τὸ σῶμα ἔχοι, πῶς ἂν τὸ ἀργύριον ὠφέλιμον εἴη;

**β. ὥστε», «ὡς» + απαρέμφατο (τελικό):**

* όταν δηλώνει αποτέλεσμα ενδεχόμενο ή υποκειμενικό το οποίο δεν αποκλείεται κάποιες φορές να είναι και πραγματικό.

π.χ. Οὔτε ἐκεῖνοι φαίνονται ἔχοντες τοιάυτην γνώμην ὥστε μεταδιδόναι τῆς πολιτείας.

* όταν δηλώνει αποτέλεσμα επιδιωκόμενο και εξαρτάται από ρήματα βούλησης ή σκόπιμης ενέργειας.

π.χ. Ἐκ δὲ τούτου οἱ τριάκοντα, ἐβουλήθησαν Ἐλευσῖνα ἐξιδιώσασθαι, ὥστε εἶναι σφίσι καταφυγήν.

* μετά από άρνηση ή υποθετική πρόταση.
* μετά από επίθετο ή επίρρημα συγκριτικού βαθμού με το «ἢ» σαν δεύτερος όρος σύγκρισης.

π.χ. Βραχύτερα ἠκόντιζον ἢ ὡς ἐξικνεῖσθαι τῶν σφενδονητῶν.

*!!! Παρατήρηση*

*O συμπερασματικός σύνδεσμος «ὥστε», «ὡς»****εισάγει κύρια πρόταση****, όταν βρίσκεται στην αρχή περιόδου ή ημιπεριόδου και δεν υπάρχει άλλη κύρια πρόταση στην περίοδο. Σ’ αυτήν την περίπτωση μεταφράζεται «****επομένως****» και εκφέρεται με οποιαδήποτε έγκλιση.*

*π.χ.* ***Ὥστε****οὐκ ἄξιόν (ἐστι), ὦ βουλή, (ὑμᾶς) ἀπ’ ὄψεως οὔτε φιλεῖν οὔτε μισεῖν οὐδένα.*

**Συντακτικός ρόλος**

Η συμπερασματική πρόταση λειτουργεί ως **επιρρηματικός προσδιορισμός του αποτελέσματος**– **συμπεράσματος**(πραγματικού) στο ρήμα της πρότασης, από την οποία εξαρτάται.

π.χ. Καλλίμαχος εἰς τοῦτ’ ἀναιδείας ἦλθεν, ὥσθ’ ἁπάντων με τῶν γεγενημένων ᾐτιᾶτο.

**Προσοχή**

Οι δευτερεύουσες επιρρηματικές συμπερασματικές ή αποτελεσματικές προτάσεις **ενίοτε** εισάγονται:

α. **«ἐφ’ ᾧ», «ἐφ’ ᾧτε» + απαρέμφατο**, όταν δηλώνουν όρο, συμφωνία ή προϋπόθεση.

π.χ. Οἱ δὲ ἔφασαν ἀποδώσειν, ἐφ’ ᾧ μὴ καίειν τὰς οἰκίας.

π.χ. Ἄλλ’ ἐποιοῦντο εἰρήνην ἐφ’ ᾧ [Ἀθηναίους] …ἕπεσθαι.

β. **«ἐφ’ ᾧ», «ἐφ’ ᾧτε» + Οριστική Μέλλοντα**, όταν δηλώνουν όρο, συμφωνία ή προϋπόθεση.

π.χ. Τῆς εἰρήνης γενομένης αὐτοῖς, ἐφ' ᾧτε πολιτεύσονται τὴν πάτριον πολιτείαν….

*!!! Παρατήρηση*

*Συχνά στην κύρια πρόταση απαντούν οι δεικτικές αντωνυμίες ή επιρρήματα (τόσος, τοσοῦτος, τηλικοῦτος, τοιοῦτος, ὅσον, οὕτω).*

*π.χ.****Tοσοῦτον****δ’ ἀπέχουσι τῆς ἐλευθερίας καὶ τῆς αὐτονομίας,****ὥσθ’****αἱ μὲν ὑπὸ τυράννοις εἰσί, τὰς δ’ ἁρμοσταὶ κατέχουσιν.*

**Συντακτικός ρόλος**

Η συμπερασματική πρόταση μπορεί να λειτουργεί ως:

α. **επιρρηματικός προσδιορισμός** που δηλώνει όρο**, προϋπόθεση ή συμφωνία** προς το ρήμα της πρότασης, από την οποία εξαρτάται.

π.χ. Καὶ τὴν Βοιωτίαν ἐξέλιπον Ἀθηναῖοι πᾶσαν σπονδὰς ποιησάμενοι ἐφ’ ᾧ τοὺς ἄνδρας κομιοῦνται.

β. **επεξήγηση** σε εμπρόθετους προσδιορισμούς που δηλώνουν, όρο, προϋπόθεση, συμφωνία που βρίσκεται στην κύρια πρόταση (ἐπὶ τούτῳ, επί τοῖσδε, ἐπὶ τούτοις).

π.χ. Οἱ Τριάκοντα ᾑρέθησαν ἐπὶ τούτῳ, ἐφ’ ᾧ συγγράψαι νόμους.

**Εξάσκηση**

**Να αναγνωρίσετε πλήρως τις δευτερεύουσες προτάσεις.**

1. Οἱ δὲ διήλλαξαν ἐφ’ ᾧτε (μὲν) ἔχειν εἰρήνην ὡς πρὸς ἀλλήλους.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

2. Πρὸς τὸν ἀδελφὸν δὲ οὕτως ἐνειμάμην (τὴν οὐσίαν) ὥστε ὁμολογεῖν ἐκεῖνον τῶν πατρῴων πλέον ἔχειν ἐμοῦ.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

3. Νῦν δ’ εἰς τοῦτο τὰ πράγματα παρέστηκεν, ὥσθ’ οἱ μὲν μισοῦσι τὴν πόλιν, οἰ δὲ καταφρονοῦσι ἡμῶν.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

4. Τοιαύτη δόξα γέγονεν, ὡς ὁ βάρβαρος κήδεται (= φροντίζει) τῆς Ἑλλάδος καὶ φύλαξ τῆς εἰρήνης ἐστι.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Αρχαία Ελληνικά**

**Εξάσκηση στο Συντακτικό**

**Α’ Λυκείου**

**Ονοματεπώνυμο…………………….**

**Ημερομηνία.......................................**

**Επιμέλεια: Κοσμά Νίκη, Φιλόλογος MSc**

**Δευτερεύουσες επιρρηματικές**

**εναντιωματικές** *&* **παραχωρητικές προτάσεις**

**Εναντιωματικές προτάσεις**

Οι δευτερεύουσες επιρρηματικές εναντιωματικές προτάσεις εκφράζουν αντίθεση, εναντίωση προς το νόημα της (κύριας) πρότασης, που προσδιορίζουν. Δέχονται άρνηση **μή**. Συχνά στην κύρια πρόταση υπάρχουν οι αντιθετικοί σύνδεσμοι ή λέξεις: καίπερ, **ἀλλά, ὅμως, ἄλλ’ ὅμως, ἀλλὰ και, ἀλλ’ οὖν.**

π.χ. Εἰ καὶ μὴ βλέπεις, φρονεῖς ὅμως.

**Εισαγωγή – Εκφορά**

Οι δευτερεύουσες επιρρηματικές εναντιωματικές προτάσεις εισάγονται με τους εναντιωματικούς συνδέσμους:

α. **εἰ καὶ** (αν και, μολονότι, ενώ) και εκφέρονται με **Οριστική** ή **Ευκτική**. Δηλώνουν εναντίωση προς κάτι που θεωρείται πραγματικό και βέβαιο.

π.χ. Φήσουσί με σοφὸν εἶναι, εἰ καὶ οὐκ εἰμί.

Εἰ καὶ μὴ δεινὸς πρὸς ταῦτα πέφυκα, βοηθήσω τῷ πατρὶ καὶ ἐμαυτῷ.

β. **ἐὰν καί, ἂν καί, ἢν καὶ** (αν και, μολονότι, ενώ) και εκφέρονται με **Υποτακτική**.

π.χ. Ἐὰν καὶ μὴ βούλονται, πάντες αἰσχύνονται μὴ πράττειν τὰ δίκαια.

Πάντες οὖν ἄνθρωποι, ὅταν ἀναγκασθῶσιν, ἐὰν καὶ μὴ βούλωνται παντὶ πολεμοῦσι.

*!!! Παρατήρηση*

*Όταν μετά από τους συνδέσμους «εἰ», «ἐάν», «ἄν», «ἢν» ακολουθεί ο «καί», δεν έχουμε πάντα εναντιωματική πρόταση, αλλά:*

*1. Ο «καὶ» μπορεί να λειτουργεί ως προσθετικός ή μεταβατικός σύνδεσμος και όχι ως εναντιωματικός.*

*π.χ. Τόδε δὲ διανοηθῶμεν, εἰ καὶ σοὶ συνδοκεῖ.*

*2. Ο «καὶ» μπορεί να λειτουργεί ως συμπλεκτικός σύνδεσμος που συνδέει μεταξύ τους προτάσεις που εισάγονται με το «εἰ» (πλάγιες ερωτηματικές , αιτιολογικές), ή με τα «ἐάν», «ἄν», «ἢν» (υποθετικές).*

*π.χ. Εἰ τούτων μὴ ἀμελήσομεν καὶ εἰ τοῖς συμμάχοις βοηθήσομεν οὐδὲν δεινὸν συμβήσεται.*

*3. Οι δευτερεύουσες εναντιωματικές προτάσεις εκφέρονται με τις εγκλίσεις των υποθετικών προτάσεων και σχηματίζουν όλα τα είδη των υποθετικών λόγων.*

**Συντακτικός ρόλος**

Η εναντιωματική πρόταση λειτουργεί ως **επιρρηματικός προσδιορισμός της εναντίωσης** στο ρήμα της πρότασης από την οποία εξαρτάται.

π.χ. Εἰ καὶ ἔχομεν χρήματα, ὅμως οὐκ εὐτυχοῦμεν.

**Παραχωρητικές προτάσεις**

Οι δευτερεύουσες επιρρηματικές παραχωρητικές προτάσεις εκφράζουν παραχώρηση προς το νόημα της (κύριας) πρότασης, που προσδιορίζουν. Δέχονται άρνηση **μή**.

**Εισαγωγή**

Οι δευτερεύουσες επιρρηματικές παραχωρητικές προτάσεις εισάγονται με τους συνδέσμους:

α. **καὶ εἰ, κεἰ, καὶ ἄν, κἄν, καὶ ἐάν, καὶ ἤν,** (ακόμη κι αν, έστω κι αν, κι αν ακόμα), όταν εξαρτώνται από καταφατική πρόταση.

π.χ. Ὥστ' ἐλπίζω καὶ εἴ τις πρός με τυγχάνει ἀηδῶς διακείμενος, μεταμελήσειν αὐτῷ…

Ἴσως δὲ καὶ αὗθις ἀναγκασθησόμεθα πολεμεῖν ἐκείνῳ, κἂν νῦν μὴ έθέλωμεν.

β. **οὐδ’ εἰ, μηδ’ εἰ, οὐδ’ ἐάν, μηδ’ ἐάν, οὐδ’ ἄν, μηδ’ ἄν, οὐδ’ ἤν, μηδ’ ἤν** (ούτε κι αν), όταν εξαρτώνται από αρνητική πρόταση και δηλώνουν παραχώρηση προς κάτι υποθετικό ή απίθανο.

π.χ. Μηδ’ ἂν εὐορκεῖν μέλλῃς, μηδένα θεῶν ὁμόσῃς.

Οὐδ' εἰ πάντες ἔλθοιεν Πέρσαι, πλήθει οὐχ ὑπερβαλοίμεθ' ἂν τοὺς πολεμίους.

**Εκφορά**

Οι δευτερεύουσες επιρρηματικές παραχωρητικές προτάσεις εκφέρονται με:

α.**Οριστική** ή **Ευκτική**, όταν εισάγονται με το καὶ εἰ, κεἰ, οὐδ’ εἰ, μηδ’ εἰ:

π.χ. Οὐδ’ εἴ με ἐκέλευες ταῦτα ποιεῖν, ἡδέως ἂν ταῦτα ἐποίουν.

β. **Υποτακτική**, όταν εισάγονται με τα καὶ ἐάν, καὶ ἄν, κἄν, καὶ ἤν, οὐδ’ ἐάν, μηδ’ ἐάν, οὐδ’ ἄν, μηδ’ ἄν, οὐδ’ ἤν, μηδ’ ἤν:

π.χ. Καὶ ἂν οἱ πολέμιοι τὸ ναυτικὸν ἡμῶν κρατήσωσι, κρατήσομεν αὐτῶν.

*!!! Παρατήρηση*

*Οι δευτερεύουσες παραχωρητικές προτάσεις εκφέρονται με τις εγκλίσεις των υποθετικών προτάσεων και σχηματίζουν όλα τα είδη των υποθετικών λόγων.*

**Συντακτικός ρόλος**

Η παραχωρητική πρόταση μπορεί να λειτουργεί ως **επιρρηματικός προσδιορισμός της παραχώρησης** στο ρήμα της πρότασης, από την οποία εξαρτάται.

π.χ. Ἀνὴρ πονηρὸς δυστυχεῖ, κἂν εὐτυχῇ.

**Εξάσκηση**

**Α. Να αναγνωρίσετε πλήρως τις δευτερεύουσες προτάσεις.**

1. Καὶ εἰ κακῶς ἔχει τὰ πράγματα, ὅμως ἔστι ταῦτα ἐπανορθώσασθαι.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

2. Ἄνδρες, ἡμεῖς μὲν ἐροῦμεν ὑμῖν τἀληθῆ, εἰ και τισι δόξομεν λίαν παράδοξα λέγειν.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

3. Οὐδεὶς ἂν ἔτι πιστεῦσαι δύναιτο ὑμῖν, οὐδ’ εἰ πάνυ προθυμοῖτο.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

4. Φίλον τε γὰρ ἡγοῦνται τὸν ὑπουργοῦντα, ἢν καὶ πρότερον ἐχθρὸς ᾖ.

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Β. Να χαρακτηρίσετε ως εναντιωματικές, παραχωρητικές ή υποθετικές τις ακόλουθες προτάσεις:**

1. Εἰ καὶ χρήματα ἔχομεν, οὐκ εὐτυχοῦμεν.

…………………………………………………………………………………………

2. Τῷ λιμῷ ὑμεῖς οὐδ’ εἰ πάνυ ἀγαθο ὶεἴητε, δύναισθε ἂν μάχεσθαι.

…………………………………………………………………………………………

3. Οὐδεὶς γὰρ ζῴη γ’ ἄν, εἰ μὴ τρέφοιτο.

…………………………………………………………………………………………

4. Ἀνὴρ πονηρὸς δυστυχεῖ, κἂν εὐτυχῇ.

…………………………………………………………………………………………

5. Καὶ εἰ μή τι κωλύει, ἐθέλω αὐτοῖς διαλεχθῆναι.

…………………………………………………………………………………………

6. Οἱ στρατιῶται πρὸς ὑμᾶς βλέπουσι, κἂν μὲν ὑμᾶς ὁρῶσιν ἀθύμους, πάντες κακοὶ ἔσονται.

…………………………………………………………………………………………

7. Ἂν μὴ πιστεύητε, πέμψατε πρέσβεις.

…………………………………………………………………………………………

8. Αἱρήσομεν τὸ χωρίον, ἂν καὶ αὐτοὶ ἡμῖν βοηθῶσιν.

…………………………………………………………………………………………

9. Ἡμεῖς νικῶμεν τε βασιλέα καὶ εἰ μὴ ὑμεῖς ἤλθετε, ἐπορευόμεθα ἂν ἐπὶ βασιλέα.

…………………………………………………………………………………………